સ્ટોરની બહાર નીકળીને એક ઝાડ નીચે નિરાશ વદને એક બેંચ ઉપર બેસી વિચારતો બેસી રહ્યો. સ્ટોરમાં જતાં આવતાં માણસોને થોડી મદદ કરવાની આજીજી કરવાનો પણ એક વિચાર એના મનમાં આવ્યો . આમ વિચારતો ડેવિડ જેવો એના બુટની દોરી બાંધવા નીચે નમ્યો તો બેંચ નીચે એક પાકીટ પડેલું એણે જોયું.પાકીટ હાથમાં લેતાં એને તરત જ ખ્યાલ આવી ગયો કે આ પાકીટ સ્ટોરમાં જેમણે કાર્ડ આપ્યું હતું એ પેલા કાળા શુટ પહેરેલા ભાઈનું જ હોવું જોઈએ .ડેવિડે પાકીટ ખોલીને એમાંના ડ્રાઈવર લાયસન્સ ઉપરના નામને પેલા ભાઈએ આપેલ કાર્ડ સાથે સરખાવીને ખાતરી કરી લીધી કે પાકીટ એ ભાઈનું જ હતું.